**Korte CVs for de tre projektledere:**

**Matthias Hvass Borello** (født i 1977, bosiddende i Holstebro 1988-1998, bor og arbejder i København)

Cand. mag. i Moderne Kultur og Kulturformidling ved Københavns Universitet, Kurator og daglig Redaktør af kunstamagsinet KUNSTEN.NU. Matthias har fra 2006-2008 været ansat som kunstredaktør ved Dagbladet Information, hvor han startede og udviklede specialopslaget Kunst&Form. Siden foråret 2008 har han fungeret som grundlægger, redaktør og kunstkritiker ved det landsdækkende kunstmagasin KUNSTEN.NU. Ved siden af KUNSTEN.NU har Matthias skrevet til et antal publikationer, redigeret kunstbøger og kurateret Danmarks eneste samtidskunstfestival i Tingbjerg. Derudover fylder han fritiden med kunst og kultur og indtager rollen som trommeslager og percussionist i flere københavnske bands.

**Cecilie Ullerup Schmidt** født i Beder i 1982, opvokset i Holstebro.

Dansk performancekunstner og kurator bosat i Berlin. Hun er BA i Litteraturvidenskab og Cand.mag. i Moderne Kultur, var gæstestuderende på Anvendt Teatervidenskab i Giessen og Teatervidenskab på Freie Universität Berlin. Princippet i Cecilies arbejde er, at kunstneriske formater og arbejds-konstellationer bestemmes ud fra performative undersøgelser. Sammen med schweiziske Lucie Tuma er hun performanceduoen Chuck Morris og efter audiensformatet "souvereines" (2011) gør hun sig for tiden til nar med "Feminine Fun Studies" (2013). Med performancetrilogien ”Schützen” (2012), der handler om at bære våben, har hun sammen med tyske Matthias Mepplink turneret i Israel, Sverige, Tyskland, Danmark og Canada. Cecilie har undervist på Institut for Kunst og Kulturvidenskab i København, Statens Teaterskole og Forfatterskolen. Siden efteråret 2011 har hun fungeret som fast underviser på BA’en ”Dance, Context, Choreography” på Inter-University Center for Dance Berlin.

**Ingrid Hvass** født i Holstebro i 1955.

Cand.mag. i Dansk og Teatervidenskab fra Københavns Universitet, 1988

speciale om folkesangeren Ingeborg Munch: ”Sprogets Musik; Snudlium Dudlium”

Formidling og forskning i Folkemusikhuset i Hogager, 1989. Leder af projektet ”Musik fra Rødderne” i Kulturhuset, Holstebro, 1990 – 91, Musikprojekt med flygtninge, indvandrere og danskere.

Drama- og dansklærer på daghøjskole i Lemvig og Holstebro Pædagogseminarium, 1992 – 1997.

Fortæller og skuespiller i Teatret Om, 1999 – 2002.

Professionel historiefortæller fra 2003, stiftede Vestjysk Fortælle Teater, kunstnerisk leder af fortælle-festivalen Vestjyske Fortællespor. Tog initiativ til Fortælle Galleriet i Holstebro i 2011; et mødested for billedkunst og fortællekunst midt i Holstebro.

Fra 1989 konstant involveret i større kultur- og kunstprojekter i Vestjylland, blandt andet som historiefortæller i ”Kulturkaravanen i Mørket” – en karavane med 30 kunstnere der rejste fra landsby til landsby i oktober 2009, senest ”Video Postkort” til Viborg Festuge 2013.